Liana Zimbler

Liana Zimbler (; ) — Avropada memarlıq diplomu alan ilk qadın avstriyalı memar.

1938-ci ildə ABŞ-yə mühacirət edənə qədər Vyanada bizneslə məşğul olan Liana orada interyer dizayneri olub.
 Həyatı 
Vyana İncəsənət Məktəbində oxuyan Liana, burada əvvəlcə qrafika, sonra isə memarlıq üzrə təhsil alıb. Hələ təhsil alarkən Emili Flögenin salonunda illüstrator və dizayner kimi işləməyə başlayıb. 1916-cı ildə vəkil Otto Zimbler ilə evlənən Liananın bu evlilikdən Eva adlı bir qızı dünyaya gəlib. Elə həmin il Liana Vyanada Bamberger mebel fabrikində çalışmağa başlayıb. Birinci Dünya müharibəsi bitməzdən əvvəl Rosenberq dizayn studiyasında memar olan Zimbler 1920-ci illərin əvvəllərində emal, yenidənqurma və daxili bəzək işlərində ixtisaslaşan öz firmasını qurub. 1928-ci ilə qədər, biznesi nəticəsində Zimbler Praqada ortağı Anni Herrnheyser tərəfindən idarə olunan ikinci studiyasını aça bilib. Həmçinin Vyanada mühazirələr deyən Liana işləyən qadınlara dəstək üçün müxtəlif təşkilatlara da üzv olub. O, memarlıq üslubunda tək otaqlı mənzil və studiyaları ilə tanınınırdı. Vyanada tanınmış layihələr arasında Silberqasse-də bir villa, Efrussi bankının yenidən qurulması və bir neçə layihələri də var. Liana Zimbler həmçinin Beynəlxalq Mənzil Cəmiyyətinin Avstriya Şurasının sədri vəzifəsində çalışıb.

1938-ci ilin fevralında Zimbler Avstriyada mülki memar kimi lisenziya alan ilk qadın oldu. Həyat yoldaşı Otto Zimblerin təsirli əlaqələri sayəsində ailə mart ayında Alman Anşlussunda Hollandiya və Londona səyahət edə bildi. Həmin ilin payızında onlar ABŞ-yə mühacirət ediblər. Filosof Henrix Qomperzin həyat yoldaşı Ada Qomperzin yardımı ilə Zimblerlər Los-Ancelesdə məskunlaşaraq, burada Liana Anita Turun ofisində interyer dizayneri vəzifəsində çalışıblar. Əri avtomobil qəzasında vəfat etdikdən və Anita Turun özü vəfat etdikdən sonra Zimbler 1941-ci ildə şirkəti təhvil alaraq yenidən dizayn layihələrinə yönəlib. O, həmçinin bir sıra yeni binaların layihələndirilməsində və müntəzəm olaraq sərgilərdə iştirak edib,  memarlıq və dizayn dövri nəşrləri, həmçinin Los Angeles Times da daxil olmaqla qəzetlər üçün interyer dizaynı mövzusunda məqalələr də yazıb. 1958-ci ildə tələbəsi kimi onunla çalışan qızı Eva sonradan onun ortağı olub. 86 yaşında insult keçirsə də, 90 yaşına qədər işləməyə davam edən Liana 1987-ci ilin noyabrında 95 yaşında Los-Ancelesdə vəfat edib.

Liana Zimbler Amerika Daxili Dizayn İnstitutunun və Memarlıqda Qadınlar Assosiasiyasının üzvü olub.

 Layihələri 
 Qandevald Evi, 1934–1938
 Toha Rezidans, Santa Monika, Kaliforniya, 1941
 Panzer Rezidans, Beverli-Hillz, Kaliforniya, 1942
 Bosvell Rezidans, Los-Anceles, Kaliforniya, 1944
 Dahlberq Rezidans, Beverl-Hills, Kaliforniya, 1945
 Fosterin yataq və vanna otağı, Beverl-Hills, Kaliforniya, 1950
 Barbas Rezidans, Beverl-Hills, Kaliforniya, 1951
 Doktor J. Brodi Rezidansı, Beverl-Hills, Kaliforniya, 1952
 Mura Rezidans, Los-Anceles, Kaliforniya, 1955
 Stüart Rezidans, Beverl-Hills, Kaliforniya, 1955
 Feldmanın mətbəxi, Los-Anceles, Kaliforniya, 1956
 Şvartz Rezidans, Kamarillo, Kaliforniya, 1956—1957
 Hubşer Rezidans, Los-Anceles, Kaliforniya, 1959—1960
 Elliot Evans şirkətinin girişi, Los-Anceles, Kaliforniya, 1960
 Kandianides Rezidans, Vençur, Kaliforniya, 1961
 Silverberqin mənzili, Los-Anceles, Kaliforniya, 1962
 Baraş Rezidans, Los-Anceles, Kaliforniya, 1960-1965, 1975
 Engelman Rezidans, Los-Anceles, Kaliforniya, 1965
 Levi Rezidans, Los-Anceles, Kaliforniya, 1965
 Vasserman Rezidans, Los-Anceles, Kaliforniya, 1968

 İstinadlar 

 Xarici keçidlər 
 Цимблер на Architektenlexicon 
 Zacek, Patricia: Frauen in Der Technik Von 1900 Bis 2000, Vienna, ARGE Architektinnen und Ingenieurkonsulentinnen, 1999

Kateqoriya:ABŞ dizaynerləri
Kateqoriya:Avstriya memarları
Kateqoriya:Əlifba sırasına görə şəxslər
Kateqoriya:Qadın memarlar